Səs-küylü ev (cizgi filmi)
Səs-küylü ev (ing. The Loud House) – Kris Savino tərəfindən Nickelodeon üçün hazırlanan cizgi-serialı. Cizgi-serial, 10 qız övladları olan ailənin orta övladı olan 11 yaşlı uşaq – Lincoln Loud adlı bir uşağın xaotik gündəlik həyatı ətrafında dönür. Cizgi-film Kris Savinonun ana vətəni olan Miçiqan, Royal Woods şəhərində keçməkdədir. Serial 2013-ci ildə illik Animasiya Qısa Proqramına daxil edilən iki dəqiqəlik bir qısa film kimi şəbəkəyə yerləşdirilib. 2014-cü ildə isə bu cizgi-serial daha da inkişaf etməyə başladı. Epizodlar Burbank, Kaliforniyadakı Nikelodeon Animasiya Studiyasında istehsal olunur. Həmçinin, Nickelodeon ilə yanaşı Canadian Studios Jam Filled Entertainment tərəfindən də animasiya olunur. Cizgi-serial böyük bir ailədə böyüyən Kris Savinonun öz uşaqlığına əsaslanır və onun animasiyası əsasən qəzet komik lentlərindən əsirlənir. Nickelodeon 2016-cı ildə, ilk olaraq Mənim səs-küylü evim cizgi-serialının iki önizləmə epizodunu öz veb saytına yerləşdirir. Seriya rəsmi olaraq 2016-cı il mayın 2-də televiziyada təqdim olunur. İki mövsümü yayımlanıb, üçüncü mövsüm isə hazırda yayımlanır. Mənim səs-küylü evim, ilk yayım ayından etibarən Amerika televiziyasında yüksək qiymətləndirilib. Seriya, 28-ci və 29-cu GLAAD Media Awards-da əhəmiyyətli bir media nominasiyasına layiq görülmüşdür. 6 Mart 2018-ci ildə, Mənim səs-küylü evim cizgi-serialının dördüncü mövsüm üçün hazırlıqlar apardığı açıqlandı.